تارا سوتاریہ

تارا سوتاریہ (پیدائش 19 نومبر 1995ء) بھارتی اداکارہ اور گلوکارہ ہے۔ اس نے اپنے ٹیلی ویژن کیریئر کا آغاز 2010ء میں چائلڈ آرٹسٹ کی حیثیت سے ڈزنی انڈیا کے بگ بڑا بوم سے کیا اور سٹکام کے دی سوٹ لائف آف کرن اینڈ کبیر اور اوئے جیسی میں اسٹار بن کر ابھری۔ سوتاریہ نے اپنی فلم شروعات 2019ء میں ٹین کالج ڈراما اسٹوڈنٹ آف دی ایئر 2 سے کی۔

ابتدائی زندگی 
سوتاریہ 19 نومبر 1995ء کو ایک زرتشتی پارسی خاندان میں پیدا ہوئی۔ اس کی ایک جڑواں بہن پیا ہے۔ دونوں بہنوں نے اسکول آف کلاسیکل بیلے اینڈ ویسٹرن ڈانسز، رائل اکیڈیمی آف ڈانس برطانیہ اور دی امپیریل سوسائٹی فار ٹیچرز آف ڈانسنگ برطانیہ سے کلاسیکل بیلے، جدید رقص اور لاطینی امریکی رقص میں تربیت حاصل کی۔ وہ سات برس کی عمر سے ہی ایک پیشہ ور گلوکارہ ہے جو اوپیراؤں اور مختلف مقابلوں میں گاتی رہی۔ سوتاریہ نے سینٹ اینڈریو کالج آف آرٹس، سائنس اینڈ کامرس سے ماس میڈیا میں بیچلر ڈگری حاصل کی۔

فنی زندگی 
سوتاریہ نے ڈزنی چینل انڈیا سے ایک وڈیو جوکی کی حیثیت سے وابستگی اختیار کی اور ان کے ساتھ ہی رہتے ہوئے دو کامیاب ترین سٹکام کیے۔ وہ بھارت اور بیرون ملک اشتہارات، فلموں کے علاوہ اپنے ذاتی نغمات بھی ریکارڈ کرواتی رہی۔

سوتاریہ نے فلمی سفر کا آغاز 2019ء میں اسٹوڈنٹ آف دی ایئر 2 سے کیا، جس کے پروڈیوسر کرن جوہر تھے اور جس میں ٹائیگر شروف اور اننیا پانڈے جیسے ستارے شامل تھے۔ ان کی دوسری فلم مرجاواں ہے جس میں شریک اداکار سدھارتھ ملہوترا ہیں۔

فلمی جدول

ٹی وی سلسلے

فلمیں

حوالہ جات 

اکیسویں صدی کی بھارتی اداکارائیں
اکیسویں صدی کی گلوکارائیں
بقید حیات شخصیات
بھارتی زرتشتی شخصیات
بھارتی فلمی گلوکارائیں
بھارتی ٹیلی ویژن اداکارائیں
پارسی شخصیات
ممبئی کی اداکارائیں
ہندی ٹیلی ویژن کی اداکارائیں
مہاراشٹر کے رقاص
اکیسویں صدی کی ہندوستانی خواتین گلوکارائیں
Short description is different from Wikidata
اکیسویں صدی کے بھارتی گلوکار